بقولِ ڈاکٹر شفیع شوق۔ "مرغوب نہ شٲعری ہٕنز اہم خصوٗصۍ یت چھے یہ زِ یہ چھُنہٕ عشقہٕ کٮ۪ن تہٕ ذاتہٕ کٮ۪ن رٮ۪وٲیتی موضوعن آویز، تمٔۍ سٕنزشٲعری ہُند فکری عنصر چھُنہٕ صرِف عصری آگہی پیش کران بلکہ چھُ سُہ پٔزۍ پٲٹھۍ اِسلٲمی جذبس الہٕ کھول کران ، نیرل پیکر،حسین تہٕ ٲوِلۍ استعارٕ چھِ مرغوب نہ شٲعری اکھ منفرد مقام بخشان،تمٔۍ کٔرۍ ہیژ منز واراہ تجربہٕ تہٕ ہووُن زِ کٲشرِشٲعری منزکٲژاہ گُنجٲیش چھِ موجود"۔﴿کٲشِر ادبُک توٲریخ ،چھاپ 1978ئ﴾۔وارٕیہو ؤرۍیو پٮ۪ٹھ چھُ مرغوب صٲب نعت گوئی کُن زیادٕ توجہ کران، نعت چھُ تسُندمحبوٗب صنِف سخن ، تسٕندۍ وجدآور نعت چھِ حیاء،لولہٕ تہٕ پان بنزراوٕنکہ جذبہٕ سٍتۍ بربُکہٕ